W.E.B. Griffin: "Talac"
U središtu radnje romana Talac nalazi se danas ozloglašeni program Ujedinjenih naroda nafta za hranu, kojim je Iraku omogućavano da pro
Roman W.E.B. Griffina – - drugi je u nizu u seriji o 'predsjedničkom agentu". Glavni junak je bojnik Charlie Castillo kojeg osobno predsjednik šalje u akciju kad očigledno ni najmoćniji čovjek na svijetu neki problem ne može riješiti konvencionalnim kanalima. Ovaj politički triler, koji se našao pri vrhu popisa najprodavanijih knjiga predstavljamo u redovitoj rubrici . U središtu radnje romana nalazi se danas ozloglašeni program Ujedinjenih naroda nafta za hranu, kojim je Iraku omogućavano da proda dio svoje nafte na svjetskom tržištu unatoč sankcija, a da za ostvareni profit kupi hranu i lijekove. Iako je sama radnja potpuno izmišljena, mnogi detalji u temeljeni su na stvarnim činjenicama. Charlie Castillo, koji radi u Ministarstvu domovinske sigurnosti, osobni je predsjednikov specijalac za nepredvidljive situacije. Dobije u zadatak da ispita smrt jednog američkog diplomata u Argentini. Diplomat je ustrijeljen hicem u glavu, a njegovu bogatu crnu suprugu Betsy Masterson teroristi uzimaju kao taoca, vjerujući da njezin brat ima informacije o spornom programu 'Nafta za hranu'. Castillo naoružan svim mogućim ovlastima nad svime i svačime odlazi u Buenos Aires, odsjeda u luksuznom hotelu Four Seasons pod jednim od svojih brojnih pseudonima. Tamo odmah uspostavi kontakte s onima za koje vjeruje da mu mogu pomoći u potrazi za gospođom Masterson. Ono što on i njegovi kontakti ne znaju, čitatelj otkriva skoro na samom početku romana – Betsy Masterson nisu oteli obični teroristi, već je riječ o skupini koja je povezana s "Naftom za hranu", u kojoj njezin brat – birokrat Ujedinjenih naroda – ima određenu ulogu. Roman počinje na bečkom međunarodnom aerodromu dolaskom brata gospođe Masterson u Austriju. Poslušajmo taj ulomak. U ovaj triler političkih intriga, uz Austriju, uključene su mnoge zemlje. Kako Charley počinje rješavati probleme u potrazi za Betsy Masterson, iz Buenos Airesa kreće u interkontinentalnu akciju, da bi završetak i rasplet došao u Argentini susjednom Urugvaju. Iako knjiga opisuje unutarnje borbe između različiti američkih saveznih agencija kao što su Ministarstvo domovinske sigurnosti, Državno tajništvo, Središnja obavještajna agencija CIA i Savezni istražni ured FBI, koje bi trebale surađivati uzajamno, autor nam poručuje da u svim tim službama postoje dobri ljudi koji mogu zaustaviti neprijatelja. Ovaj politički triler objavila je izdavačka kuća G.P. Putnam's Sons.